 Kwa muktadha huo, kwa mujibu wa mamlaka na wajibu niliopewa na Sheria ya Mazingira ya 2014, nimeunda Kikosi Kazi cha Kitaifa cha kunusuru ikolojia ya bonde la Mto Ruaha Mkuu kinachojumuisha viongozi, watendaji na wataalam katika sekta muhimu kitakachokuwa na jukumu la kuandaa mtazamo mpya wa kukabiliana na changamoto hizo, ikiwa ni pamoja na kuchukua hatua za haraka na za dharura na pia kubuni mikakati, mipango na mbinu bora innovative strategies zaidi za kukabiliana na changamoto za Mto Ruaha Mkuu. 